Калі гаварыць пра ўдзельнікаў каманды, то перамогу ў лыжных гонках прынесла выхавальніца Бабуніцкага дзіцячага садка, маці траіх дзяцей Тамара Шарамет. За першае месца ў гэтым відзе спорту мясцовае сельгаспрадпрыемства прэміравала жанчыну цюком сена. Ведаюць як цудоўных спартсменаў вучняў 11 класа Галіну Кот і Івана Тарасенку. Ніколі не адмаўляе паўдзельнічаць у лыжні за родную вёску Вадзім Жадзька, які цяпер навучаецца ў Мазырскім ПТВ. Работнік Міхедавіцкага лясніцтва Аляксандр Макарэвіч і яго сын Вадзім, які цяпер набывае прафесію зваршчыка ў адным са сталічных ПТВ, праяўляюць свае здольнасці ў тэнісе і гіравым спорце. Мужчыны сапраўдныя асілкі.